நீண்ட காலத்துக்குப் பின்னால் ஏற்பட்டுள்ள வறட்சியானது அனைத்துத் தரப்பினரையும் திண்டாட வைத்து விட்டது. இந்நிலையில் வறட்சிக்கு ஆறுதல் அளிக்கும் விதமாக, கடந்த சில நாள்களாக திண்டுக்கல், தேனி, கன்னியாகுமரி என ஓரிரு மாவட்டங்களில் பரவலாக மழை பெய்து வந்தது. தற்போது கடந்த இரண்டு நாள்களாகத் தமிழகம் முழுவதும் பரவலாக மழை பெய்து வருகிறது. ஓரிரு இடங்களில் ஆலங்கட்டி மழையுடன் கனமாகவும், சில இடங்களில் தூறலாகவும் வந்த வண்ணம் இருக்கிறது. இன்று காலையில் இருந்தே சென்னையின் பல பகுதிகளில் தூரலுடன் கூடிய மழை பொழிந்தது. இந்நிலையில் இந்திய வானிலை மைய பொது இயக்குநர் கே.ஜே. ரமேஷ் ராய்ட்டர் செய்தி நிறுவனத்துக்குப் பேட்டி அளித்துள்ளார். அதில், "இந்த ஆண்டு வழக்கத்தைவிட அதிக மழையை எதிர்பார்க்கலாம்" என கருத்து தெரிவித்துள்ளார். இது தொடர்பாக தமிழ்நாடு வானிலை மைய ஆராய்ச்சி நிறுவனத்தின் இயக்குநர் பாலசந்திரனிடம் பேசினோம்.